సవాయ్ మాన్‌సింగ్ స్టేడియం

సవాయ్ మాన్‌సింగ్ స్టేడియం రాజస్థాన్‌లోని జైపూర్‌లో ఉన్న క్రికెట్ స్టేడియం. జైపూర్ రాష్ట్ర మాజీ మహారాజా సవాయి మాన్ సింగ్ II పేరు మీదుగా దీనికి పేరు పెట్టారు. స్టేడియం సామర్థ్యం 30,000. 2017 ఆగస్టు 19 నాటికి ఇక్కడ ఒక టెస్టు, 19 వన్‌డేలు జరిగాయి. చరిత్ర భారత, పాకిస్తాన్‌ల మధ్య 1987 లో జరిగిన టెస్టు, సవాయ్ మాన్‌సింగ్ స్టేడియంలో జరిగిన ఏకైక టెస్టు మ్యాచ్‌. 1987 ఫిబ్రవరిలో పాకిస్తాన్ అధ్యక్షుడు జనరల్ జియా-ఉల్-హక్ తన "క్రికెట్ ఫర్ పీస్" దౌత్యంలో భాగంగా ఆ మ్యాచ్‌ రెండవ రోజు ఆటను స్టేడియంలో కూచుని చూసాడు. ఆ టెస్టులో 17 ఏళ్ల తర్వాత యూనిస్ అహ్మద్ టెస్ట్ మ్యాచ్‌కి తిరిగి వచ్చాడు. సునీల్ గవాస్కర్ ఆ మ్యాచ్‌లో మొదటి బంతికే అవుటయ్యాడు. అతని కెరీర్‌లో అలా ఔటవడం అది మూడోసారి. ఆస్ట్రేలియాపై భారత్ 359 పరుగుల లక్ష్యాన్ని విజయవంతంగా ఛేదించిన మ్యాచ్‌లో విరాట్ కోహ్లి భారత్‌ తరఫున అత్యంత వేగంగా శతకం చేసిన వేదిక కూడా ఇదే. అభివృద్ధి 2006 లో స్టేడియంను రూ.400 కోట్ల వ్యయంతో నవీకరించారు. రూ.7 కోట్లతో ప్రపంచ స్థాయి క్రికెట్ అకాడమీ నిర్మించారు. స్టేడియంలో 28 గదులు, ఒక వ్యాయామశాల, ఒక రెస్టారెంటు, 2 సమావేశ మందిరాలు, ఒక స్విమ్మింగ్ పూల్ ఉన్నాయి. మ్యాచ్‌లు సవాయ్ మాన్‌సింగ్ స్టేడియంలో ఆడిన మొదటి వన్‌డే 1983లో భారత పాకిస్తాన్‌ల మధ్య పోటీతో ప్రారంభమైంది, ఇందులో భారత్ నాలుగు వికెట్ల తేడాతో గెలిచింది. 1983 ప్రపంచ కప్ ఫైనల్‌ను గెలుచుకున్న జట్టు లోని ఆటగాళ్ళే ఈ మ్యాచ్‌లో కూడా ఆడారు. 2008లో సవాయ్ మాన్‌సింగ్ స్టేడియంలో జరిగిన మ్యాచ్‌లో సోహైల్ తన్వీర్, రాజస్థాన్ రాయల్స్ తరఫున చెన్నై సూపర్ కింగ్స్ తో ఆడుతూ ఐపీఎల్ చరిత్రలో 6 వికెట్లు తీసిన తొలి ఆటగాడిగా నిలిచాడు. గ్రౌండ్ రికార్డులు ఈ మైదానంలో 2013–14లో ఆస్ట్రేలియాపై భారత్ చేసిన 362-1 అత్యధిక వన్డే స్కోరు. భారత్‌పై ఇంగ్లండ్ చేసిన 125 పరుగులు, ఈ మైదానంలో అత్యల్ప వన్డే స్కోరు. వన్‌డేల్లో ఈ మైదానంలో చేసిన అత్యధిక వ్యక్తిగత స్కోరు మహేంద్ర సింగ్ ధోనీ చేసిన 183 నాటౌట్. అత్యంత విజయవంతమైన భారత ఓపెనింగ్ జోడీ అయిన సౌరవ్ గంగూలీ, సచిన్ టెండూల్కర్‌లు వన్డేల్లో తొలిసారి ఇన్నింగ్స్‌ను ప్రారంభించిన మైదానం కూడా ఇదే. ప్రధాన టోర్నమెంట్లు 1987 & 1996 క్రికెట్ ప్రపంచ కప్ 2006 మహిళల ఆసియా కప్ 2006 ICC ఛాంపియన్స్ ట్రోఫీ శతకాల జాబితా టెస్ట్ సెంచరీలు వన్ డే ఇంటర్నేషనల్స్ ఇవి కూడా చూడండి టెస్టు క్రికెట్ మైదానాల జాబితా ఏక్ దిన్ కా సుల్తాన్ మూలాలు